=== Linjen Möllenhagen ===
[[Fil:Coatofarms-Holstein-Ledreborg.jpg|thumb|Greverne af Holstein-Ledreborgs våben]]
Gehejmeråd [[Johan Georg von Holstein]] (1662-1730) af linjen Möllenhagen blev fader til gehejmekonferensråd og [[blå ridder]], grev [[Johan Ludvig Holstein]] (1694-1763), der ved patent af 31. marts [[1750]] blev optaget i den danske lensgrevestand som greve af [[Grevskabet Ledreborg|Ledreborg]] med alt sit ægte afkom på sværdsiden og med følgende våben: Slægtens skjold uforandret, men prydet med tre hjelme, Holstein'ernes mellem de [[Vind (adelsslægt)|Vind'ers]] og [[Boilow]]'ers, [[skjoldholder]]e to liggende, dobbelthalede sorte tyre. Hans ældste søn, gehejmekonferensråd og blå ridder, grev [[Christian Frederik Holstein (lensgreve)|Christian Frederik Holstein]] (1735-1799), overvældedes med de højeste embeder; han var således [[assessor]] i [[Højesteret]] og direktør for [[Generalpostamtet]], blev [[1768]] overhofmester hos dronning [[Caroline Mathilde]], året efter overstaldmester hos samme, [[1772]] overhofmarskal og [[1780]] overjægermester. Hans anden hustru, [[Charlotte Elisabeth Henriette Holstein|Charlotte Elisabeth Henriette]], f. [[rigsfriherre]]inde til [[Inn- und Knyphausen]], udnævntes til dronning [[Caroline Mathilde]]s overhofmesterinde og overtog efter mandens død stillingen som [[dekanesse]] i [[Vallø Stift|Vallø]]. Deres sønnesøns søn, politikeren, konsejlspræsident [[Ludvig Holstein-Ledreborg|Johan Ludvig Carl Christian Tido lensgreve Holstein-Ledreborg]] (1839-1912), blev fader til grevskabets sidste besidder, hofjægermester, [[dr.polit.]], grev [[Josef Holstein-Ledreborg|Josef Johannes Ignatius Maria Holstein]] (1874-1951).
Historie